Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 348/13/7712	Svidník, 27.10.2014
EEČ : 2-60-75-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že rozsudkom Okresného súdu vo Svidníku, č.k. 3P/24/2011-73 zo d¨ľa 31.1.2012, ktorý nadobudol právoplatnosť d¨ľa 26.9.2012 mu bola uložená povinnosť prispievať výživným na dcéru XXXXX, nar. XXXXX mesačne sumou vo výške 250.- €, vždy do 15. d¨ľa v mesiaci vopred k rukám oprávnenej XXXXX, si túto povinnosť v Šemetkovciach, okr. Svidník ani inde riadne z nedbanlivosti neplnil za obdobie od mesiaca september 2012 do mesiaca júl 2013 nie nepretržite, čím mu na výživnom vznikol dlh vo výške  1 195.-  €,

lebo zanikla trestnosť činu

Odôvodnenie:
Uznesením povereného príslušníka PZ Obvodného oddelenia PZ vo Svidníku ČVS: ORP-251/SK-SK-2013 zo d¨ľa 17.7.2013 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.
 
	D¨ľa 23.10.2014 poverený príslušník PZ predložil návrh na zastavenie trestného stíhania a to z dôvodov uvedených v § 215 ods. 1 písm. h) Tr. poriadku.

	Po preskúmaní návrhu povereného príslušníka PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obv. XXXXX v priebehu vyšetrovania uhradil oprávnenej dlžné výživné v plnej výške, čo potvrdila poverenému príslušníkovi PZ d¨ľa 21.10.2014.

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Tr. poriadku, prokurátor zastaví trestné stíhanie ak zanikla trestnosť činu.

	Z uvedeného vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo trvalo nepriaznivé následky a keďže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor